Volkswagen AG

Cwmni gweithgynhyrchu ceir Almaenig ydy Volkswagen Aktiengesellschaft neu Volkswagen AG yn fyr (Cymraeg: Grŵp Volkswagen neu Grŵp VW) a adnabyddwyd gynt fel VAG).

Yn 2016, Volkswagen AG gynhyrchodd y nifer fwyaf o geir ledled y byd, gan oddiweddu Toyota. ef hefyd oedd 7fed cwmni mwya'r byd yn 2016.

Mae eu rhiant gwmni Volkswagen Aktiengesellschaft, (VOW3) a gyfeirir atynt weithiau fel VW AG neu VWAG, yn datblygu cerbydau a chydrannau ar gyfer pob gwneuthuriad y grŵp, a hefyd yn cynhyrchu ceir cyfan ar gyfer gwneuthuriad Ceir Teithwyr Volkswagen a Cherbydau Masnachol Volkswagen. Mae Volkswagen AG wedi ei rannu'n ddwy brif adran: yr adran Automotive, a'r adran Gwasanaethau Ariannol. Mae 342 o is-gwmniau'n rhan o'r grŵp, sy'n ymwneud â chynhyrchu cerbydau neu wasanaethau eraill sy'n gysylltiedig â cherbydau.

Er fod y grŵp yn gweithredu'n fyd eang, marchnad graidd Volkswagen yn bennaf yw Ewrop. O'u holl brandiau moduron, ceir teithwyr Volkswagen yw'r gwneuthuriad sydd yn fwyaf adnabyddus, mae is-gwmniau'r grŵp yn cynnwys gwneuthuriad ceir megis SEAT, Škoda, yn ogystal â gwneuthuriadau ceir bri Audi, Lamborghini, Bentley, a Bugatti. Mae'r grŵp hefyd yn gweithredu ym maes cerbydau masnachol, ac yn berchen ar Gerbydau Masnachol Volkswagen yn ogystal â fod yn berchennog ar gyfran rheoli y gwneuthurwyr tryciau a cherbydau disl Swedaidd, Scania AB, a chyfran 29.9% yng nghwmni MAN SE.

Marchnad ail-fwyaf Volkswagen yw Tsieina, lle eu is-gwmni, Volkswagen Group China (VGC), yw'r menter gwneuthurwyr ceir ar y cyd mwyaf o gryn dipyn, gan werthu dros filiwn o gerbydau yn 2008.

Y Volkswagen Golf yw'r car sy'n gwerthu'n drydydd orau yn y byd, gan werthu dros 26 miliwn yn 2008. Yn 2009, gwerthodd Volkswagen 6.29 miliwn o gerbydau, gan ennill 11% o farchnad ceir teithwyr y byd.

Noddodd Volkswagen AG rai chwaraeon megis Gemau Olympaidd 2008, clybiau pêl-droed Vfl Wolfsburg, David Beckham Academy, ac eraill.

Ym mis Awst 2009, cyrhaeddodd Porsche SE a Volkswagen AG gytundeb y buasai Volkswagen AG a Porsche AG yn cyfuno yn 2011.

 Cyfeiriadau 

 Dolenni allanol 
VolkswagenAG.com 
Volkswagen Financial Services AG


Categori:Cwmnïau a restrir ar Gyfnewidfa Stoc Frankfurt
Categori:Cwmnïau a sefydlwyd ym 1937
Categori:Cwmnïau amlwladol
Categori:Cwmnïau'r Almaen
Categori:Gwneuthurwyr ceir